NORAKSTS

|  |  |
| --- | --- |
| 25.03.2021. | Nr.4/15 |

**ZEMESGABALA DAĻAS ZĀLĪTES IELĀ 2, jelgavā,**

**APBŪVES TIESĪBAS IZSOLES REZULTĀTU APSTIPRINĀŠANA**

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

 Saskaņā ar likuma “Par pašvaldībām” 14.panta otrās daļas 3.punktu, Publiskas personas finanšu līdzekļu un mantas izšķērdēšanas novēršanas likuma 6.5 pantu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 4.nodaļu, Jelgavas pilsētas domes 2020.gada 17.decembra lēmumu Nr.19/15 “Zemesgabala daļas Zālītes ielā 2, Jelgavā, apbūves tiesības izsole” un Jelgavas pilsētas domes Izsoles komisijas 2021.gada 2.marta lēmumu Nr.3/1 “Par zemesgabala daļas Zālītes ielā 2, Jelgavā, apbūves tiesības izsoli”,

**JELGAVAS PILSĒTAS DOME NOLEMJ:**

1. Apstiprināt Jelgavas pilsētas pašvaldībai piederošā zemesgabala ar kadastra apzīmējumu 09000170375 Zālītes ielā 2, Jelgavā, daļas 15000 m2 platībā (turpmāk – Zemesgabals), apbūves tiesības izsoles rezultātus un piešķirt apbūves tiesību izsoles uzvarētājai sabiedrībai ar ierobežotu atbildību “PRIMO RB”, reģ.Nr.41203056101, juridiskā adrese: “Riekstiņi”, Valdgales pag., Talsu nov., LV-3253, par apbūves tiesības maksu gadā 5000 (pieci tūkstoši) *euro* bez pievienotās vērtības nodokļa.
2. Jelgavas pilsētas pašvaldības izpilddirektoram slēgt līgumu par Zemesgabala apbūves tiesības piešķiršanu sabiedrībai ar ierobežotu atbildību “PRIMO RB”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 25.martā